રાશિ પ્રમાણે આવો જીવનસાથી મળશે તો તમારી લાઈફ બની જશે! | What Kind Of Life Partner Do You Need As Per Your Zodiac Sign - Astrology Prediction | I Am Gujarat
Gujarati News Jyotish રાશિ પ્રમાણે આવો જીવનસાથી મળશે તો તમારી લાઈફ બની જશે!
રાશિ પ્રમાણે આવો જીવનસાથી મળશે તો તમારી લાઈફ બની જશે!
Published: Dec 31, 2017 11:57 am IST
1/13રાશિ અને લાઈફ પાર્ટનરઃ
પ્રેમ એ આ દુનિયાની સૌથી સુંદર લાગણી છે. પરંતુ પ્રેમ મેળવવાની ઉતાવળમાં કેટલીક વાર આપણે ખોટો જીવનસાથી પસંદ કરી લેતા હોઈએ છીએ જેને કારણે ઘણી મુશ્કેલીઓનો સામનો કરવો પડે છે. આથી રાશિ પ્રમાણે તમારા સ્વભાવને અનુકૂળ હોય તેવો પાર્ટનર જ પસંદ કરવો જોઈએ જેથી તમારુ દાંપત્યજીવન લાંબુ ટકે. જ્યાં સુધી આવો પાર્ટનર ન મળે ત્યાં સુધી કોઈની સાથે જોડાવાની ઉતાવળ કરવાને બદલે સિંગલ રહેવુ જ સારુ છે.
મેષ રાશિના જાતકો ત્વરિત નિર્ણય લેનારા હોય છે. આથી તેમને એવા જ પાર્ટનરની જરૂર છે જે તેમના ઝડપી જીવન સાથે તાલ મિલાવી ચાલી શકે. તમને એવા લાઈફ પાર્ટનરની જરૂર છે જે તમારી સાહસવૃત્તિને સમજી અને બિરદાવી શકે. તમે જે વસ્તુમાં વિશ્વાસ કરો છો તે હાંસલ કરવા તમને સતત પ્રોત્સાહન આપનાર વ્યક્તિ તમારા માટે સારો જીવનસાથી બની શકે છે.
તમે સ્વભાવે ખૂબ જ જીદ્દી છો. આથી તમારી લાઈફને બેલેન્સ કરવા માટે કોઈ સમજુ વ્યક્તિની જરૂર છે. તમારે એવી વ્યક્તિની જરૂર છે જે તમને લાઈફમાં બેલેન્સ કરીને જીવતા શીખવાડે. તમે જ્યારે તમારી જાતને નુકસાન પહોંચાડે તેવા નિર્ણયો લેવા જાવ ત્યારે તમને અટકાવે તેવો પાર્ટનર મળશે તો તમારી લાઈફ સુધરી જશે.
આ રાશિના લોકોને એવા પાર્ટનર જોઈએ જે તેમને સંપૂર્ણ રીતે સ્વીકારી શકે. મિથુન રાશિના જાતકો હંમેશા પોતાની જાત માટે શંકાશીલ હોય છે અને તેમને સતત એવુ લાગ્યા કરે છે કે તેમને બદલાવાની જરૂર છે. આથી તેમને જો કોઈ વ્યક્તિ એવી મળી જાય જે તેમને તે જેવા છે તેવા સ્વીકારી લે તો તેમની લાઈફ બની જાય છે.
આ રાશિના જાતકોમાં આત્મવિશ્વાસનો સતત અભાવ હોય છે. આથી તમારે એવા લાઈફ પાર્ટનરની જરૂર છે જે સતત તમારામાં આત્મવિશ્વાસનો સિંચાર કરતી રહે. આવી વ્યક્તિ મળશે તો તમે દુનિયાને નવી નજરે જોતા શીખી જશે. તમે નાની નાની વાતમાં ભાંગી પડો છે. આથી તમને જો ખૂબ જ પ્રેમ કરનારો અને સતત પ્રેરણા આપનારો લાઈફ પાર્ટનર મળશે તો તમારી લાઈફ સડસડાટ આગળ વધશે.
સિંહ રાશિના જાતકો આત્મવિશ્વાસથી ભરપૂર અને ઘમંડી હોય છે. પરંતુ તેનો મતલબ એ નથી કે તેમનામાં કોઈ વાંક દોષ જ નથી. આ રાશિના લોકો મહત્વકાંક્ષી હોવાથી તેમને એવા લોકોની જરૂર છે જે તેમને પોતાના બધા જ સપના પૂરા કરવામાં મદદ કરે. આ લોકો તમારામાં રહેલા શ્રેષ્ઠ ગુણોને બહાર લાવવામાં મદદ કરશે.
તમારી લાગણીને સમજે તેવી વ્યક્તિ ન મળે ત્યાં સુધી સિંગલ રહેવું જ તમારા માટે હિતાવહ છે. એવી વ્યક્તિને શોધો જે પોતાની નબળી બાજુ તમને બતાવી શકે અને પોતે પણ તમારી નબળી બાજુ જાણ્યા પછી તમને સ્વીકારી શકે. તમારી ઈન્સિક્યોરિટી અને જરૂરિયાતને સમજી શકે તેવી વ્યક્તિ મળે તો તમારે તરત જ લગ્ન માટે તેને હા પાડી દેવી જોઈએ.
તમને ટીમ વર્કમાં માનતા હોય તેવા વ્યક્તિની જીવનમાં જરૂર છે. તમને લાઈફ પાર્ટનર કરતા ટીમમેટ મળે તો તમારુ દાંપત્યજીવન વધુ સારી રીતે ચાલી શકશે. તમને એવી વ્યક્તિ જોઈએ જે તમને મહેસૂસ કરાવે કે તે તમારી સાથે કોઈપણ ચેલેન્જ લેવા તૈયાર છે. એ વ્યક્તિ તમારી સાથએ હોય તો તમને ક્યારેય લાઈફમાં કંઈક ખૂટતુ હોય તેવુ નહિ લાગે.
જો તમને લાઈફમાં કોઈ ચીજની સૌથી વધારે કોઈ ચીજની જરૂર છે તો તે છે પ્રામાણિકતા. પ્રામાણિકતાથી જ તમે લોકો તરફ આકર્ષાવ છો. તમને તમારી સાથે પ્રામાણિક હોય તેવો લાઈફ પાર્ટનર ન મળે ત્યાં સુધી તમારે સિંગલ જ રહેવું જોઈએ.
તમને ઊંડાણપૂર્વક વાતચીત કરવી ગમે છે. તમને જીવનમાં એક એવી વ્યક્તિની જરૂર છે જેની સાથે તમે વાત કરી શકો અને તે તમારી આત્મા સાથે જોડાઈ શકે. તમને હંમેશા માનસિક અને અંતરની પ્રેરણાની જરૂર પડે છે. આથી તમને આવી વ્યક્તિ ન મળે ત્યાં સુધી તમારે રાહ જોવી જોઈએ. જો આવી વ્યક્તિ નહિ મળે તો તમને લાઈફમાં કંઈ ખૂટતુ હોય તેવુ લાગ્યા કરશે.
મકર રાશિના જાતકોને એવી વ્યક્તિની જરૂર છે જે તેમને પોતાની નજરથી દુનિયા કેટલી સુંદર છે તે દેખાડી શકે. તે તેમને એવી ચીજો દેખાડે જેની તેમને જાણ ન હોય. આ રાશિના જાતકો પોતાના કોચલામાં બંધ હોય છે. આથી તેમને તેમના બંધ કોચલામાંથી બહાર લાવે તેવી વ્યક્તિની જરૂર હોય છે. તમને તમારા કમ્ફર્ટ ઝોનમાંથી બહાર લાવનારી વ્યક્તિ મળી જશે તો સમજો તમને સાચો લાઈફ પાર્ટનર મળી ગયો છે.
તમે બહારથી કઠોર લાગો છો પરંતુ અંદરથી ખૂબ જ પ્રેમાળ અને કોમળ છો. તમે કોઈ વ્યક્તિને પ્રેમ કરો તો તેને તમારુ સર્વેસર્વ સમર્પી દો છો. આથી તમારે એવી વ્યક્તિ સાથે જ લગ્ન કરવા જોઈએ જે વ્યક્તિ તમને સામે આટલો જ પ્રેમ કરી શકે. આમ કરવાથી તમે તમારા સંબંધોમાં આવતા ઉતાર-ચડાવ આસાનીથી પાર કરી જશો.
આ રાશિના લોકોને એવી વ્યક્તિની જરૂર છે જે તેમને પોતાના જ ઘરે હોય તેવી હૂંફની લાગણી આપી શકે. જે વ્યક્તિના હાથમાં તમે તમારી જાતને સુરક્ષિત સમજો અને તમને જે વ્યક્તિ માન સન્માન અને સ્વતંત્રતા આપી શકે તે વ્યક્તિ જ તમારા માટે આદર્શ લાઈફ પાર્ટનર છે.